# Albert Cuesta i Zaragosí

Albert Cuesta i Zaragosí (Barcelona, 11 de setembre de 1960) és un periodista, analista, traductor i conferenciant català especialitzat en electrònica de consum i tecnologies de la informació.

## Trajectòria
### Activitat professional

Actualment edita el blog albertcuesta.com, l'edició en espanyol del butlletí Mobile World Live de la GSMA i el blog de l'Observatorio Nacional 5G. Col·labora en diversos mitjans de comunicació com el diari Ara, Catalunya Ràdio i TV3.
Anteriorment, va exercir com a responsable de recerca i desenvolupament de l'empresa Acutres, a càrrec del disseny, la fabricació i la verificació dels altaveus i caixes acústiques de la marca Vieta. També va ser director per a Espanya dels serveis d'assistència tècnica de Marantz i Aiwa, i de màrqueting de producte de les gammes de PC, impressió i xarxes de la marca Philips.
En l'àmbit informatiu, entre 2004 i 2017 va editar el portal CanalPDA.com sobre dispositius, aplicacions i serveis mòbils. Prèviament, va dirigir o col·laborar en publicacions impreses com Sonido1, Hifimanía, Playboy, La Vanguardia, Binary, PC World, PC Plus, Quaderns tècnics i el diari Avui, digitals com La Vanguardia Digital i elEconomista i mitjans audiovisuals com FlaixFM, RAC1, COMRàdio, 8tv i la XTVL.
Ha impartit classes de periodisme digital a la Universitat Internacional de Catalunya i de direcció estratègica de comunicació a la Universitat Pompeu Fabra.
És el coordinador de l'Aliança per la presència digital del català.

### Activisme digital

L'any 1997, sota el paraigua de l'associació Club Cardedeu Online, va crear la llista ciutadana de correu electrònic de Cardedeu, el municipi del Vallès Oriental on resideix. Encara en funcionament, ha arribat a tenir més de 700 subscriptors i es tracta d'una de les comunitats virtuals més veteranes de Catalunya i de l'estat espanyol, anterior a l'aparició de les xarxes socials. L'Ajuntament de Cardedeu li va atorgar un reconeixement per la tasca efectuada.
L'any 2003 va crear A Cardedeu no anem bé, un dels primers moblogs, o fotoblogs específics per a ser editats i visualitzats en telèfon mòbil, dedicat en aquest cas a documentar i denunciar els actes d'incivisme observats al municipi de Cardedeu. Hostatjat a la plataforma TextAmerica, el blog va desaparèixer l'any 2007, quan aquesta va tancar.
Va ser el principal promotor de la campanya per aconseguir que Twitter tingués versió en català.
A Twitter també gestiona l'edició catalana del servei paneuropeu Politwoops, que arxiva els tuits que esborren els polítics en exercici després d'haver-los publicat.
També va crear El món ens mira, un recull continuat d'articles a la premsa internacional sobre esdeveniments a Catalunya, que manté amb la col·laboració de Germà Capdevila i Vernet, Toni Piqué i Fernàndez, Col·lectiu Emma i Anna Cornet.
Promou l'alfabetització digital dels internautes, denunciant el rastreig per part de les grans plataformes tecnològiques i difonent recomanacions per mitigar-lo.

## Publicacions

Més enllà de documentació tècnica i comercial de marques d'electrònica professional i de consum, ha traduït o adaptat diversos llibres de divulgació tecnològica i econòmica:
* Internet per a principiants (Pòrtic, 1997) ISBN 978 8473064705
* PC per a principiants
* Lo único importante: Cómo evitar el próximo, e inminente, colapso financiero (Deusto, 2017) ISBN, 978 8423425662
* Directo al infierno (Deusto, 2016) ISBN 9788423426454
* Cruzando el abismo (2015) ISBN 978-8498753554

## Premis i reconeixements

Ha rebut diversos guardons relacionats amb la seva tasca de divulgació sobre tecnologia.
* 2010: X Premio Vodafone de Periodismo de la Fundación Vodafone España
* 2012: Premi Excel·lència de les Telecomunicacions a Catalunya, atorgat pel COETTC (Col·legi Oficial d'Enginyers de Telecomunicacions de Catalunya) pels articles publicats al diari Ara.
* 2013: Premi Blogs Catalunya al millor blog professional sobre TIC, pels articles publicats al diari Ara
* 2017: Reconeixement a un professional independent de comunicació, concedit per Eurecat
* 2019: XX Premi Connexió de Divulgació i Comunicació, atorgat per Feceminte (Federació Catalana d'Empreses Instal·ladores de Telecomunicacions)
* 2020: Premi a la Comunicació i Divulgació de les TIC, per la secció 'Dígits i andròmines', dins, Diari Ara. Atorgat per l'Associació Catalana d'Enginyers de Telecomunicació (Telecos.cat) i el Col·legi Oficial d'Enginyeria en Informàtica (COEINF)

## Referències

* ↑ Gordillo,, Saül. Sobirania.cat : 10 anys de la revolta política catalana a Internet. Barcelona: Crea' t Edicions, 2014. ISBN 978-84-942772-0-7.
* ↑ «Albert Cuesta | Observant la tecnologia des de 1980». [Consulta: 13 febrer 2018].
* ↑ «Español Archives - Mobile World Live» (en anglès). [Consulta: 27 juliol 2017].
* ↑ «Análisis» (en espanyol europeu). [Consulta: 23 desembre 2019].
* ↑ «Articles d'Albert Cuesta al diari Ara».
* ↑ «Sílvia Cóppulo presentarà a Catalunya Ràdio 'La vida', un espai divers i obert a la participació». Ara, 27-08-2015 [Consulta: 7 setembre 2015].
* ↑ CCMA. «Catalunya nit». [Consulta: 23 desembre 2019].
* ↑ TV3. «Albert Cuesta: "Un mostreig estadístic menor per a l'INE aconseguiria el mateix resultat"». [Consulta: 23 desembre 2019].
* ↑ «Col·laboradors Quaderns Tècnics», [1985-1990]. [Consulta: 13 febrer 2018].
* ↑ «Blog La Cafetera Rusa d'Albert Cuesta a La Vanguardia Digital».
* ↑ «Blog El mundo en bits» (en espanyol europeu). Arxivat de l'original el 2022-10-06. [Consulta: 27 juliol 2017].
* ↑ 8 al dia amb Josep Cuní de 8TV. «Intervencions d'Albert Cuesta». Arxivat de l'original el 2017-06-28. [Consulta: 27 juliol 2017].
* ↑ «Fòrmula Pi, programa de VOTV per a la Xarxa de Televisions Locals». Arxivat de l'original el 2017-06-21. [Consulta: 27 juliol 2017].
* ↑ Puig i Sedano, Xavier. «Aliança digital catalana per evitar “que un algoritme castigui una cultura”». El Temps. [Consulta: 26 març 2023].
* ↑ «cardedeu». [Consulta: 23 desembre 2019].
* ↑ «Wayback Machine», 2012--. [Consulta: 23 desembre 2019].
* ↑ «Albert Cuesta». Saül Gordillo, 02-03-2015.
* ↑ Gordillo, Saül. Sobirania.cat. Arenys de Mar: Crea't Edicions, juny de 2014, p. 62, 114, 115, 116, 117, 119, 154, 181 i 186. ISBN 978-84-942772-0-7 [Consulta: 11 abril 2015]. Arxivat 2015-03-27 a Wayback Machine.
* ↑ Miró, Victòria. «Albert Cuesta: "5.000 voluntaris han traduït el Twitter al català; ara falten els mòbils"».
* ↑ Llavina, Xantal «"El pròxim repte: Twitter en català al mòbil"». El Punt Avui.
* ↑ Gutiérrez, Àlex. «Albert Cuesta: "No tornaria a fer una campanya com la de Twitter, i no ho dic només pels disgustos"», 04-07-2022. [Consulta: 20 gener 2023].
* ↑ «Politwoops». [Consulta: 23 desembre 2019].
* ↑ «El món ens mira» (en anglès). [Consulta: 23 desembre 2019].
* ↑ Bosch, Xavier. «Albert Cuesta: “TikTok és el doble d’addictiu que Instagram i Facebook, i el triple que Twitter”», 26-11-2022. [Consulta: 20 gener 2023].
* ↑ Cuesta, Albert. «Com evitar que els anuncis et segueixin per internet», 30-11-2021. Arxivat de l'original el 2023-06-10. [Consulta: 20 gener 2023].
* ↑ «La ONCE, Miguel Angel Uriondo y Albert Cuesta galardonados con los premios de periodismo | Vodafone Particulares». [Consulta: 23 desembre 2019].
* ↑ Barcelona, JOSEP M. BERENGUERAS /. «El COETTC celebra la Diada de les Telecomunicacions de Catalunya» (en castellà), 26-09-2012. [Consulta: 23 desembre 2019].
* ↑ «Stic | Noticias de actualidad» (en castellà). [Consulta: 23 desembre 2019].
* ↑ EurecatEG. «Las tecnologías cerebro-ordenador se multiplicarán por diez en 2025», 22-06-2017. [Consulta: 23 desembre 2019].
* ↑ «Lliurament dels XX Premis CONNEXIÓ», 17-05-2019. [Consulta: 23 desembre 2019].